Likumprojekts

**Grozījumi Krimināllikumā**

Izdarīt Krimināllikumā (Latvijas Republikas Saeimas un Ministru Kabineta Ziņotājs, 1998, 15. nr.; 2000, 12., 13. nr.; 2001, 15. nr.; 2002, 11., 16., 22., 23. nr.; 2003, 10., 15. nr.; 2004, 2., 3., 4., 6., 11., 12., 13. nr.; 2005, 2., 11., 12., 13., 20., 21. nr.; 2006, 1., 7., 22. nr.; 2007, 3., 15. nr.; 2008, 3., 24. nr.; 2009, 13., 15., 21. nr.; Latvijas Vēstnesis, 2009, 193. nr.; 2010, 178., 199. nr.; 2011, 99., 117., 148., 199. nr.; 2012, 202. nr.; 2013, 61. nr.; 2014, 66., 70., 105., 204., 214. nr.; 2015, 11., 34., 227., 235. nr.; 2016, 31., 59., 81., 254. nr.; 2017, 124., 132. nr.; 2018, 90., 210. nr.; 2019, 123., 130. nr.; 2020, 119C., 178., 250., 12A. nr.) šādus grozījumus:

1.  193. pantā:

papildināt otrās daļas dispozīciju pēc vārda "izmantošanu" ar vārdiem "vai par nolaupīta maksāšanas līdzekļa iegūšanu, glabāšanu, pārvietošanu vai izplatīšanu";

papildināt trešās daļas dispozīciju pēc vārda "viltojuma" ar vārdiem "iegūšanu, glabāšanu, pārvietošanu".

2. Papildināt 193.1 panta pirmās un otrās daļas dispozīciju pēc vārda "iegūšanu" ar vārdu "pārvietošanu".

3. Izteikt 241. panta trešās daļas dispozīciju šādā redakcijā:

"Par šā panta pirmajā daļā paredzētajām darbībām, ja tās izdarījusi organizēta grupa vai ja tās izraisījušas smagas sekas, vai ja tās vērstas pret automatizētu datu apstrādes sistēmu, kas apstrādā informāciju, kura saistīta ar valsts politisko, ekonomisko, militāro, sociālo vai citu drošību, –".

4.  244. pantā:

papildināt pirmās daļas dispozīciju pēc vārda "izplatīšanu" ar vārdiem "iegūšanu, pārvietošanu";

papildināt otrās daļas dispozīciju pēc vārda "darbībām" ar vārdiem "ja tās izdarījusi organizēta grupa vai ".

5. Papildināt informatīvo atsauci uz Eiropas Savienības direktīvām ar 25. punktu šādā redakcijā:

"25) Eiropas Parlamenta un Padomes 2019. gada 17. aprīļa direktīvas (ES) 2019/713 par krāpšanas un viltošanas apkarošanu attiecībā uz bezskaidras naudas maksāšanas līdzekļiem un ar ko aizstāj Padomes Pamatlēmumu 2001/413/TI."

Ministru prezidenta biedrs,

tieslietu ministrs

J. Bordāns